วิลเลียม สจ๊วต-ฮิวสตัน

วิลเลียม แพทริค สจ๊วต-ฮูสตัน (เกิด วิลเลียม แพทริค ฮิตเลอร์ ; 12 มีนาคม 1911 – 14 กรกฎาคม 1987) เป็นหลานชายของอดอล์ฟ ฮิตเลอร์ เกิดและเติบโตในย่านท็อกซ์เท็ธ เมืองลิเวอร์พูล ประเทศอังกฤษ เป็นบุตรชายของอาล็อยส์ ฮิตเลอร์ จูเนียร์ พี่ชายต่างมารดาของอดอล์ฟ กับบริดเจ็ต โดว์ลิ่ง ภรรยาชาวไอริช ต่อมาเขาย้ายไปเยอรมนีเพื่อทำงานให้กับอาของเขา ก่อนที่จะอพยพไปสหรัฐอเมริกา ซึ่งเขาได้รับสัญชาติอเมริกัน (นอกเหนือจากสัญชาติอังกฤษ) และลงเอยด้วยการรับราชการใน กองทัพเรือสหรัฐเพื่อต่อต้านอาของเขาและนาซีเยอรมนีในช่วงสงครามโลกครั้งที่สอง โดยเปลี่ยนนามสกุลของเขาหลังสงคราม

 ชีวประวัติ 
 ชีวิตวัยเด็ก 
วิลเลียม สจ๊วต-ฮิวสตัน เกิดในชื่อ วิลเลียม แพทริก ฮิตเลอร์ ในย่านท็อกซ์เทธ ของเมืองลิเวอร์พูล ประเทศอังกฤษ เมื่อวันที่ 12 มีนาคม 1911 เป็นบุตรชายของอาล็อยส์ ฮิตเลอร์ จูเนียร์ พี่ชายต่างมารดาของอดอล์ฟ ฮิตเลอร์ กับบริดเจ็ต ดาวลิง ภรรยาชาวไอริช วิลเลียมและครอบครัวอาศัยอยู่ในแฟลตเลข 102 ถนนอัปเปอร์ สแตนโฮป ซึ่งต่อมาถูกทำลายระหว่างการโจมตีทางอากาศครั้งสุดท้ายของเยอรมันในยุทธการลิเวอร์พูลบลิตซ์เมื่อวันที่ 10 มกราคม 1942 ดาวลิง เขียนบันทึกความทรงจำชื่อ "My Brother-in-Law Adolf" ซึ่งเธออ้างว่าฮิตเลอร์เคยอาศัยอยู่กับเธอที่เมืองลิเวอร์พูล ตั้งแต่เดือนพฤศจิกายน 1912 ถึงเดือนเมษายน 1913 เพื่อหลีกเลี่ยงการเกณฑ์ทหารในออสเตรีย หลายคนเชื่อว่าหนังสือเล่มนี้เป็นงานแต่งนิยาย เพราะอดอล์ฟอาศัยอยู่ในหอพักเมลเดมันน์ชตราสเซอ ในกรุงเวียนนาในช่วงเวลานั้นMcCarthy (1992)

ุในปี 1914 อาล็อยส์ ทิ้งบริดเจ็ตกับวิลเลียมไปท่องยุโรปเพื่อเล่นการพนัน ต่อมาเขาเดินทางกลับเยอรมนี ด้วยเหตุการณ์สงครามโลกครั้งที่ 1 ทำให้เขาไม่สามารถกลับมาอยู่กับครอบครัวได้ เขาจึงตัดสินใจทิ้งครอบครัว และปล่อยให้วิลเลียมเติบโตขึ้นโดยการเลี้ยงดูของมารดา เขาสมรสซ้อน แต่ได้เขียนจดหมายถึงบริดเจ็ตในช่วงกลางทศวรรษ 1920 เพื่อขอให้เธอส่งวิลเลียมมาเยี่ยมเขาที่สาธารณรัฐไวมาร์ของเยอรมนี ในที่สุดเธอก็ตกลงในปี 1929 เมื่อวิลเลียมอายุ 18 ปี

 อ้างอิง 

 Brown, Jonathan and Oliver Duff. "The black sheep of the family? The rise and fall of Hitler's scouse nephew"  in The Independent, 17 August 2006
 Gardner, David. The Last of the Hitlers, BMM, 2001, 
 Green, Jesse. The Search for the Long Island Hitlers , The New York Times, 9 April 2006
 Halmburger, Oliver, Timothy W. Ryback & Florian M. Beierl: Hitler's Family – In the Shadow of the Dictator, Loopfilm / ZDF Enterprises, 2006.

 McCarthy, Tony. "Hitler: His Irish Relatives" ; Irish Roots Magazine; no. 1, First Quarter 1992 (Retrieved: 10 March 2016)
 Royden, M.W. "Your Story: Adolf Hitler – did he visit Liverpool during 1912–13?" , BBC Legacies; Liverpool, February 2004
 Toland, John. Adolf Hitler, 
 Vermeeren, Marc. "De jeugd van Adolf Hitler 1889–1907 en zijn familie en voorouders"; Soesterberg, 2007; Aspekt B.V. publishers;  (in Dutch)

แหล่งข้อมูลอื่น
 Getting to know the Hitlers from The Daily Telegraph
 Author talks about 'the Last of the Hitlers' CNN interview.
 The Diocese of Rockville Centre – Holy Sepulchre Cemetery
 Kilgannon, Corey. "Three Quiet Brothers on Long Island, All of Them Related to Hitler", The New York Times, 24 April 2006

หมวดหมู่:บุคคลที่เกิดในปี พ.ศ. 2454
หมวดหมู่:บุคคลที่เสียชีวิตในปี พ.ศ. 2530
หมวดหมู่:ชาวอเมริกันเชื้อสายออสเตรีย
หมวดหมู่:ชาวอเมริกันเชื้อสายไอริช
หมวดหมู่:ชาวอังกฤษเชื้อสายออสเตรีย
หมวดหมู่:ชาวอังกฤษเชื้อสายไอริช
หมวดหมู่:ครอบครัวฮิตเลอร์